**ZAPISNIK**

**virtualne sjednice Nastavničkog vijeća, održane u petak 16.7.2021. u 10,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

 od 7.7.2021.

 2.) Poništavanje ocjene i ponovno polaganje ispita pred

 povjerenstvom – učenika 2. razreda

 3.) Ukidanje 1. razreda konobar DO

 4.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnik s prethodne sjednice Nastavničkog vijeća od 7.7.2021.

**Zaključak:** Nastavničko vijeće jednoglasno usvaja sve zaključke s prethodnih sjednica Nastavničkog vijeća od 7.7.2021.

Ad 2.) Ravnatelj Učilišta Mladen Smodlaka, prof., izvješćuje sve nazočne članove Nastavničkog vijeća o nadzoru prosvjetne inspekcije MZO-a vezano uz ponovljene ispite iz 2 predmeta za učenika 2 razreda . Nakon žalbe učenikovih roditelja navedenoj prosvjetnoj inspekciji, a prema naputku iste, Učilište je učeniku omogućilo odgovaranje pred Povjerenstvima za zaključne ocjene (tj. ispravak ranije zaključenih negativnih ocjena na kraju nastavne godine 2020./2021.) iz 2 predmeta. Ispiti su provedeni u **ponedjeljak 12.7.2021.** i u **utorak 13.7.2021.**. Na obama je ispitima učenik ponovno ostvario negativne uspjehe te su se roditelji opetovano žalili Ministarstvu znanosti i obrazovanja. Ponovljeni nadzor prosvjetne inspekcije smatra da su provedeni ispiti bili sadržajno prezahtjevni učeniku s individualiziranim pristupom te da pitanja iz strukovnih nastavnih sadržaja nisu podržavala interakciju sa svakodnevnim životnim situacijama. Učenik bi, ukoliko položi ta dva ispita, trebao pohađati i dopunski nastavni rad (u trajanju od 23.8. do 27.8.2021.) iz druga 2 preostala negativna predmeta. Ukoliko ne dobije pozitivnu ocjenu na dopunskom nastavnom radu, ta bi dva predmeta pokušao ispraviti na jesenskom roku koji bi se za njega organizirao do 31.8.2021.

**Zaključak:** Nastavničko vijeće jednoglasno usvaja ovaj naputak za rad.

Stoga ravnatelj Učilišta predlaže da se u **četvrtak 19.8.2021.** **u 10:00** organizira i provede odgovaranje za učenika pred Povjerenstvom, Drugi ispit će se održati **20. 08. 2021. u 12,00 sati**, pred Povjerenstvom. Sadržaj i tipove zadataka pisanoga testa prethodno će prekontrolirati i prilagoditi zajedno s članovima povjerenstva edukacijska rehabilitatorica Učilišta Paula Tumir.

**Zaključak:** Nastavničko vijeće jednoglasno usvaja ovaj naputak za rad.

Ad 3.) ravnatelj Učilišta Mladen Smodlaka, prof., izvješćuje sve nazočne da je MZO ukinulo jedan 1. razred smjera konobar DO zbog slabog interesa učenika (4 učenika se prijavilo u navedeni program) te je uslijed toga došlo do reorganizacije zaduženja nastavnika u šk. god. 2021./2022.

**Zaključak:** Nastavničko vijeće jednoglasno usvaja ovaj naputak za rad.

Ad 4.) Razno:

Ravnatelj Učilišta Mladen Smodlaka, prof., još jednom ističe svima nazočnima da je povratak s godišnjega odmora 23.8.2021., osim nastavnika koji će ispitivati učenika 2. razreda u dogovorenim povjerenstvima.

**Zaključak:** Nastavničko vijeće jednoglasno usvaja ovaj naputak za rad.

Ravnatelj:

Mladen Smodlaka, prof. Zapisničarka:

 Snježana Mikulan, prof.